กระทรวงทรัพยากรมนุษย์และประกันสังคม

กระทรวงทรัพยากรมนุษย์และประกันสังคม (s=人力资源和社会保障部; Ministry of Human Resources and Social Security; ย่อ: MOHRSS ) เป็นกระทรวงภายใต้คณะมนตรีรัฐกิจของจีนซึ่งรับผิดชอบนโยบายแรงงานระดับชาติ มาตรฐาน ข้อบังคับ และการจัดการระบบประกันสังคมแห่งชาติ สิ่งนี้รวมถึงการจัดการกำลังแรงงาน การปรับความสัมพันธ์แรงงาน การจัดการประกันสังคม และการสร้างแรงงานตามกฎหมาย สำนักข้ารัฐการพลเรือนรายงานต่อกระทรวงใหม่

**อำนาจหน้าที่**
กระทรวงทรัพยากรมนุษย์และประกันสังคม (MOHRSS) กำหนดแผนพัฒนาสำหรับนโยบายทรัพยากรมนุษย์และประกันสังคม ส่งเสริมการจ้างงาน สร้างนโยบายรายได้สำหรับบุคลากรในสถาบัน และพัฒนาระบบประกันสังคมหลายระดับสำหรับเขตเมืองและเขตชนบทpage=41
กระทรวงฯ มีหน้าที่รับผิดชอบการจัดการตลาดแรงงานในจีนแผ่นดินใหญ่ กระทรวงยังดูแลเครือข่ายผู้มีความสามารถในต่างประเทศของจีน (China Overseas Talent Network) ส่วนหนึ่งของแผนพันพรสวรรค์ (Thousand Talents Plan) และมีหน่วยงานภายในที่มุ่งเน้นการถ่ายทอดเทคโนโลยี

**ประวัติศาสตร์**
ในเดือนตุลาคม ค.ศ. 1949 รัฐบาลประชาชนส่วนกลางก่อตั้งสำนักบุคลากรคณะมนตรีรัฐกิจและกระทรวงแรงงานรัฐบาลประชาชนส่วนกลาง ใน ค.ศ. 1950 กระทรวงบุคลากรของรัฐบาลประชาชนส่วนกลางได้รับการก่อตั้งขึ้น โดยมีอัน จื่อเหวินเป็นรัฐมนตรีคนแรก ใน ค.ศ. 1954 กระทรวงบุคลากรของรัฐบาลประชาชนส่วนกลางถูกยุบและสำนักบุคลากรของคณะมนตรีรัฐกิจถูกก่อตั้งขึ้น ใน ค.ศ. 1959 สำนักบุคลากรของคณะมนตรีฐกิจถูกยุบและสำนักบุคลากรหน่วยงานรัฐการของกระทรวงมหาดไทยถูกจัดตั้งขึ้นเป็นหน่วยงานภายในกระทรวงกิจการภายใน
ในช่วงการปฏิวัติวัฒนธรรม กระทรวงกิจการภายในสาธารณรัฐประชาชนจีนถูกยุบ และงานที่เกี่ยวข้องกับบุคลากรถูกโอนไปยังกรมองค์การพรรคคอมมิวนิสต์จีนเพื่อดำเนินการ ในเดือนมีนาคม ค.ศ. 1978 คณะมนตรีรัฐกิจก่อตั้งสำนักบุคลากรหน่วยงานรัฐบาลของกระทรวงกิจการพลเรือน ใน ค.ศ. 1980 คณะมนตรีรัฐกิจตัดสินใจควบรวมสำนักและคณะทำงานการโยกย้ายบุคลากรของคณะมนตรีรัฐกิจเพื่อก่อตั้งสำนักบุคลากรแห่งรัฐ หน่วยงานที่อยู่ภายใต้คณะมนตรีรัฐกิจโดยตรง
ในเดือนพฤษภาคม ค.ศ. 1982 สำนักงานบริหารแรงงานแห่งรัฐ สำนักบุคลากรแห่งรัฐ สำนักงานบรรณาธิการแห่งรัฐและสำนักบุคลากรวิทยาศาสตร์และเทคโนโลยีคณะมนตรีรัฐกิจถูกรวมเข้าด้วยกันเพื่อจัดตั้งกระทรวงแรงงานและบุคลากร และจ้าว โฉ่วอีได้รับการแต่งตั้งเป็นรัฐมนตรี ใน ค.ศ. 1988 ตามโครงการปฏิรูปสถาบันของคณะมนตรีรัฐกิจ กระทรวงบุคลากรของจีนและกระทรวงแรงงานของจีนถูกก่อตั้งขึ้นโดยแยกหน้าที่ด้านแรงงานและบุคลากรออกจากกัน ละเติมเต็มหน้าที่อื่น ๆ ที่เกี่ยวข้อง สำนักบุคลากรวิทยาศาสตร์และเทคโนโลยีของคณะกรรมการวิทยาศาสตร์และเทคโนโลยีแห่งรัฐเดิมของจีนถูกรวมเข้ากับกระทรวงบุคลากร การเปลี่ยนแปลงเหล่านี้มีจุดประสงค์เพื่อปรับตัวให้เข้ากับการแยกบทบาทของพรรคและรัฐบาลและการปฏิรูปโครงสร้างบุคลากร
กระทรวงปัจจุบันก่อตั้งขึ้นจากการควบรวมของกระทรวงบุคลากรและกระทรวงแรงงานและประกันสังคม ซึ่งประกาศในการประชุมสภาประชาชนแห่งชาติ ค.ศ. 2008
ด้วยวิกฤตการณ์การเงิน ค.ศ. 2008 และภาวะเศรษฐกิจถดถอยในช่วงปลายทศวรรษ 2000 กระทรวงฯ จึงแนะนำให้บริษัทต่าง ๆ ป้องกันและควบคุมการลดจำนวนพนักงานครั้งใหญ่ ในเดือนกรกฎาคม ค.ศ. 2022 กระทรวงฯ และกระทรวงส่วนกลางอื่น ๆ อีกเก้ากระทรวงเปิดตัวโครงการประกันการบาดเจ็บจากการทำงานสำหรับแรงงานเศรษฐกิจแพลตฟอร์มpage=185 ผ่านโครงการนำร่อง บริษัทแพลตฟอร์มในเมืองและจังหวัดที่กำหนดจำเป็นต้องซื้อประกันการบาดเจ็บจากการทำงานให้กับแรงงานของตนpage=185
ตั้งแต่วันที่ 30 ธันวาคม ค.ศ. 2022 กระทรวงมีหัวหน้าคือหวัง เสี่ยวผิง เมื่อ 21 กุมภาพันธ์ ค.ศ. 2023 กระทรวงฯ ออกประกาศเกี่ยวกับสัญญาสำหรับรูปแบบการจ้างงานใหม่ รวมถึงผ่านเศรษฐกิจแพลตฟอร์มpages=185–186 ประกาศดังกล่าวเน้นย้ำถึงความสำคัญของการที่บริษัทแพลตฟอร์มลงนามในสัญญาจ้างกับคนทำงาน และจัดเตรียมแบบร่างสัญญาเพื่อใช้ในสถานการณ์การทำงานที่ขาดความสัมพันธ์แบบนายจ้าง-ลูกจ้างpage=186 เมื่อ 11 มีนาคม ค.ศ. 2023 ในฐานะส่วนหนึ่งของแผนการปฏิรูปสถาบันพรรคและรัฐ ความรับผิดชอบของกระทรวงวิทยาศาสตร์และเทคโนโลยีในการนำเข้าผู้เชี่ยวชาญจากต่างประเทศ (สำนักงานบริหารผู้เชี่ยวชาญต่างประเทศแห่งรัฐ) ถูกโอนไปยังกระทรวงทรัพยากรมนุษย์และประกันสังคม

**โครงสร้าง**
ตาม "กฎกระทรวงว่าด้วยการจัดสรรหน้าที่ องค์กรภายใน และการจัดคณะทำงานของกระทรวงทรัพยากรมนุษย์และประกันสังคม" กระทรวงฯ หน่วยงานดังต่อไปนี้:

**หน่วยงานภายใน**
 สำนักงานทั่วไป- กรมวิจัยนโยบาย- กรมกฎหมายและข้อบังคับ- กรมวางแผนและงบประมาณ- กรมส่งเสริมการจ้างงาน- กรมบริหารการเคลื่อนย้ายทรัพยากรบุคคล- กรมพัฒนาศักยภาพวิชาชีพ- กรมบริหารบุคลากรวิชาชีพและเทคนิค- กรมบริหารบุคลากรสถาบันภาครัฐ- กรมบริการผู้เชี่ยวชาญชาวต่างชาติ- กรมแรงงานข้ามชาติ- กรมแรงงานสัมพันธ์- กรมค่าจ้างและสวัสดิการ- กรมประกันบำนาญ- กรมประกันการว่างงาน- กรมประกันภัยจากการทำงาน- กรมประกันสังคมชนบท- สำนักกำกับดูแลกองทุนประกันสังคม- กรมบริหารการไกล่เกลี่ยและอนุญาโตตุลาการ- สำนักกำกับดูแลแรงงานและประกันสังคม- สำนักงานการให้การรับรองและรางวัลระดับชาติ- กรมความร่วมมือระหว่างประเทศ- กรมบุคลากร- คณะกรรมาธิการพรรคประจำหน่วยงาน- สำนักข้ารัฐการบำนาญ

**สำนักแห่งชาติที่บริหารโดยกระทรวงทรัพยากรมนุษย์และประกันสังคม**
 หนึ่งสถาบัน สองชื่อ- สำนักงานบริหารกิจการผู้เชี่ยวชาญต่างประเทศ (ระดับรัฐมนตรีช่วยว่าการ)

**สถาบันในกำกับ**
 ศูนย์บริการ- ศูนย์สารสนเทศ- ศูนย์ประชาสัมพันธ์- ศูนย์สำรวจสถิติ- ศูนย์บริหารประกันสังคม (ศูนย์ประเมินมาตรฐานทางเทคนิคประกันสังคม)- ศูนย์บริหารบำนาญของหน่วยงานรัฐส่วนกลาง- ศูนย์แนะนำเทคนิคการฝึกอบรมการจ้างงาน- ศูนย์ประเมินทักษะวิชาชีพ- สถาบันวิทยาศาสตร์บุคลากรแห่งประเทศจีน- สถาบันวิทยาศาสตร์แรงงานและประกันสังคมแห่งประเทศจีน- ศูนย์บริการบุคลากรของสถาบันมหาชน- ศูนย์การศึกษาและฝึกอบรม- ศูนย์เสริมสร้างศักยภาพด้านประกันสังคม- ศูนย์การสอบบุคลากร (ศูนย์ประเมินการสอบข้ารัฐการ)- ศูนย์การไหลเวียนของบุคลากรแห่งชาติ- ศูนย์บริการแลกเปลี่ยนระหว่างประเทศ- ศูนย์บริการนักศึกษาและผู้เชี่ยวชาญต่างประเทศ- สำนักพิมพ์บุคลากรแห่งประเทศจีน- ข่าวแรงงานและประกันสังคมแห่งประเทศจีน- มูลนิธิแลกเปลี่ยนบุคลากรระหว่างประเทศแห่งประเทศจีน- ศูนย์วิจัยบุคลากรต่างชาติ

**วิสาหกิจในกำกับ**

**วิสาหกิจในกำกับโดยตรง**
 บริษัท สำนักพิมพ์ทรัพยากรบุคคลและประกันสังคมแห่งประเทศจีน จำกัด

**รายนามรัฐมนตรี**
 กระทรวงทรัพยากรมนุษย์ (กระทรวงบุคลากรเดิม)
 กระทรวงประกันสังคม (กระทรวงแรงงานเดิม)
กระทรวงทรัพยากรมนุษย์และประกันสังคม (บุคลากรและแรงงาน)

**ดูเพิ่ม**
กฎหมายสัญญาจ้างแรงงานของสาธารณรัฐประชาชนจีน
*กระทรวงในสาธารณรัฐประชาชนจีน
*สวัสดิการสังคมในประเทศจีน
*การสอบรับรองคุณสมบัติผู้แปลและล่ามแห่งประเทศจีน

**อ้างอิง**

**แหล่งข้อมูลอื่น**
  zh
ทรัพยากรมนุษย์และประกันสังคม
หมวดหมู่:กระทรวงที่ก่อตั้งในปี พ.ศ. 2551
ประเทศจีน
ประเทศจีน
หมวดหมู่:ประกันสังคมในประเทศจีน